《事毕汤巩方三君再用前韵复酬一首》
宋代·苏籀

妙啜龙团啬少分，宝薰婆律靳多闻。
泥封謄识遵程度，棘刺围藩按惠文。
挼菊骚人宁避雨，登楼朝彦气摩云。
兰堂锦瑟笙簧闹，嬉笑啁讴共惜醺。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。